હૈદ્રાબાદઃ તેલંગણાના મુખ્યમંત્રી કે. ચંદ્રશેખર રાવે તિરૂપતિ મંદિરમાં ભગવાન વેંકટેશ્વર સ્વામીને 5.59 કરોડના સોનાના દાગીના ચઢાવ્યા છે. ચંદ્રશેખરે આ દાગીના તેલંગણાના અલગ રાજ્ય બનવાની પોતાની માનતા પૂરી કરવાના પ્રસંગે દાન કર્યા છે. બુધવારે સવારે કે. ચંદ્રશેખર રાવ તેમની પત્ની તેમજ પુત્રી અને સાથી મંત્રીઓ સાથે મંદિર પહોંચ્યા હતા અને વિધિવત પૂજા સાથે દાગીના દાન કર્યા હતા. મુખ્યમંત્રી પરિવારના સભ્યો, મંત્રીઓ અને અન્ય ટોચના મંત્રીઓ સાથે તિરૂપતિ મંદિર બે વિમાન દ્વારા પહોંચ્યા હતા.